เครื่องหมายเกี่ยวกับการไม่ได้รับสิทธิประโยชน์ต่างๆ มีอะไรบ้าง
FINNOPEDIA : ภาษาการเงินวันละคำ วันนี้เสนอตอน “เครื่องหมายต่างๆของหุ้น”

​

  หลายๆคนซึ่งกำลังลงทุนในตลาดหุ้น เมื่อเข้าดูข้อมูลจากแหล่งต่างๆจะพบว่าบางครั้งมีเครื่องหมายขึ้นมาหลังชื่อหุ้น วันนี้ FINNOPEDIA จะมาอธิบายว่า เครื่องหมายต่างๆ คืออะไร และมีความสำคัญอย่างไร โดยแบ่งเป็น 2 ประเภท คือ  1. เครื่องหมายเกี่ยวกับการไม่ได้รับสิทธิประโยชน์ต่างๆ XD (Excluding Dividend) ผู้ซื้อหลักทรัพย์จะไม่ได้รับเงินปันผลในงวดนั้นๆ โดยเมื่อขึ้นเครื่องหมาย XD ราคาหุ้นมักจะตกลงไปเท่ากับอัตราเงินปันผลที่จ่ายในวันก่อนหน้า เนื่องจากการจ่ายปันผลจะทำให้มูลค่าที่เหมาะสมต่อหุ้นลดลง เท่ากับอัตราเงินปันผลงวดนั้น XR (Excluding Right) ผู้ซื้อหลักทรัพย์ไม่ได้รับสิทธิ์จองซื้อหุ้นออกใหม่ XW (Excluding Warrant) ผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์ XM (Excluding Meeting)
ผู้ซื้อหลักทรัพย์ไม่มีสิทธิเข้าประชุมผู้ถือหุ้น XI (Excluding Interest)
ผู้ซื้อหลักทรัพย์ไม่ได้สิทธิรับดอกเบี้ย XA (Excluding All) ผู้ซื้อหลักทรัพย์ไม่ได้สิทธิทุกประเภทที่บริษัทประกาศให้ในคราวนั้น ดังนั้น การจะได้สิทธิประโยชน์ต่างๆ ของหลักทรัพย์นั้น ต้องซื้อหลักทรัพย์ก่อนวันขึ้นเครื่องหมาย และถือจนวันที่หลักทรัพย์ขึ้นเครื่องหมาย เช่น ถ้าบริษัทฯ มีมติจ่ายปันผล โดยจะขึ้น XD ณ วันอังคาร การจะได้ปันผลในงวดนั้น ผู้ลงทุนต้องซื้อหลักทรัพย์ภายในวันทำการก่อนหน้าคือวันจันทร์ และถือจนกระทั้งขึ้น XD ในวันอังคาร จึงจะได้รับปันผลในงวดนั้น เราสามารถทราบถึงสิทธิประโยชน์ของหลักทรัพย์ต่างๆ ได้ทาง www.set.or.th หน้าหลักทรัพย์นั้นๆ ที่เมนู “ข้อมูลสิทธิประโยชน์” ทำให้เราทราบรายละเอียดเพิ่มเติม เช่น อัตราการจ่ายปันผล เป็นต้น 2.เครื่องหมายอื่นๆ เช่น H (Trading Halt) เครื่องหมายแสดงการหยุดซื้อขายหลักทรัพย์ชั่วคราว โดยมีเงื่อนไขว่าจะไม่สามารถขึ้นเครื่องหมายเกิน 1 รอบการซื้อขาย อาจเกิดจากหลายสาเหตุ เช่น มีข่าวสารที่สำคัญที่บริษัทฯ ยังไม่ได้แจ้งต่อตลาดหลักทรัพย์, บริษัทฯเป็นผู้ขอขึ้นเครื่องหมายเนื่องจากอยู่ระหว่างเปิดเผยข้อมูลหรือข่าวสารที่สำคัญ SP (Trading Suspension) เครื่องหมายแสดงการหยุดซื้อขายหลักทรัพย์มากกว่า 1 รอบการซื้อขาย ด้วยเหตุผลต่างๆ เช่น บริษัทฯ ไม่ปฎิบัติตามข้อบังคับของตลาดหลักทรัพย์ หรือเข้าข่ายอาจถูกเพิกถอนหลักทรัพย์ NP (Notice Pending) เครื่องหมายที่แสดงว่าบริษัทฯ มีข้อมูลบางประเภท เช่น งบการเงิน ที่จะต้องรายงานต่อตลาดหลักทรัพย์ซึ่งอยู่ในช่วงรอข้อมูล NR (Notice Receive) เมื่อบริษัทฯ ที่ขึ้นเครื่องหมาย NP ส่งข้อมูลให้กับตลาดหลักทรัพย์แล้ว จะขึ้นเครื่องหมาย NR NC (Non-Compliance) หลักทรัพย์ของบริษัทฯ ที่เข้าข่ายการถูกเพิกถอน นอกจากการวิเคราะห์หลักทรัพย์ วิเคราะห์ธุรกิจ วิเคราห์งบการเงินแล้ว บางครั้ง ข้อมูลเล็กๆน้อยๆเช่น การขึ้นเครื่องหมายต่างๆ ก็มีความสำคัญไม่แพ้กัน นอกจากจะไม่ทำให้เราเสียสิทธิประโยชน์ต่างๆแล้ว ยังให้เราทราบถึงสัญญาณต่างๆทั้งเชิงบวกและลบของบริษัทฯ ด้วย โดย ลงทุนกัน
เครื่องหมายเกี่ยวกับการไม่ได้รับสิทธิประโยชน์ต่างๆ ได้แก่

XD (Excluding Dividend) หมายถึง ผู้ซื้อหลักทรัพย์จะไม่ได้รับเงินปันผลในงวดนั้นๆ โดยเมื่อขึ้นเครื่องหมาย XD ราคาหุ้นมักจะตกลงไปเท่ากับอัตราเงินปันผลที่จ่ายในวันก่อนหน้า เนื่องจากการจ่ายปันผลจะทำให้มูลค่าที่เหมาะสมต่อหุ้นลดลง เท่ากับอัตราเงินปันผลงวดนั้น

XR (Excluding Right) หมายถึง ผู้ซื้อหลักทรัพย์ไม่ได้รับสิทธิ์จองซื้อหุ้นออกใหม่

XW (Excluding Warrant) หมายถึง ผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์

XM (Excluding Meeting) หมายถึง ผู้ซื้อหลักทรัพย์ไม่มีสิทธิเข้าประชุมผู้ถือหุ้น

XI (Excluding Interest) หมายถึง ผู้ซื้อหลักทรัพย์ไม่ได้สิทธิรับดอกเบี้ย

XA (Excluding All) หมายถึง ผู้ซื้อหลักทรัพย์ไม่ได้สิทธิทุกประเภทที่บริษัทประกาศให้ในคราวนั้น

ดังนั้น การจะได้สิทธิประโยชน์ต่างๆ ของหลักทรัพย์นั้น ต้องซื้อหลักทรัพย์ก่อนวันขึ้นเครื่องหมาย และถือจนวันที่หลักทรัพย์ขึ้นเครื่องหมาย เช่น ถ้าบริษัทฯ มีมติจ่ายปันผล โดยจะขึ้น XD ณ วันอังคาร การจะได้ปันผลในงวดนั้น ผู้ลงทุนต้องซื้อหลักทรัพย์ภายในวันทำการก่อนหน้าคือวันจันทร์ และถือจนกระทั้งขึ้น XD ในวันอังคาร จึงจะได้รับปันผลในงวดนั้น
ความรู้ทางการเงิน